Νέμεα (αναβίωση)

Η **αναβίωση των Νεμέων** άρχισε το 1996 και τελούνται κάθε τέσσερα χρόνια. Τα Νέμεα ήταν αθλητικοί αγώνες που διεξάγονταν κατά την αρχαιότητα στη Νεμέα από το 573 π.Χ. Σημαντική για την αναβίωση ήταν η ανασκαφή του αρχαίου σταδίου από τον καθηγητή Στήβεν Μίλλερ του πανεπιστημίου του Μπέρκλεϊ και την Αμερικανική Αρχαιολογική Σχολή από το 1974 μέχρι το 1991.

## Ιστορικό
Το 1974 άρχισε η ανασκαφή του αρχαίου σταδίου της Αρχαίας Νεμέας από την Αμερικανική Αρχαιολογική Σχολή. Ο καθηγητής του πανεπιστημίου του Berkley, Στήβεν Γ. Μίλλερ, ήταν εκείνος που με την επιμονή του ανέδειξε το αρχαίο στάδιο. Η ανασκαφή ολοκληρώθηκε το 1991 και ξεκίνησε μια πρωτοβουλία για την αναβίωση των Νεμέων αγώνων.

Στις 5 Απριλίου 1995, στο Μουσείο Μπενάκη, έγινε η επίσημη ιδρυτική ανακοίνωση του «Συλλόγου για την Αναβίωση των Νεμέων αγώνων», με σκοπό να αναβιώσει τα Νέμεα ως μια διεθνή αθλητική συνάντηση όχι για τον κατ' επάγγελμα αθλητή αλλά για το μέσο άνθρωπο ανεξαρτήτως ηλικίας, φύλου, εθνικότητας, γλώσσας ή θρησκείας. Σήμερα ο Σύλλογος έχει περισσότερα από 2200 μέλη σε όλο τον κόσμο.

Τα σύγχρονα Νέμεα καθιερώθηκε να διεξάγονται κάθε τέσσερα χρόνια στο αρχαίο στάδιο της Νεμέας, το οποίο είναι το πιο καλοδιατηρημένο του αρχαίου κόσμου. Ξεκίνησαν το 1996 και διεξήχθησαν κανονικά το 2000, 2004 και 2008.

Ως τώρα έχουν συμμετάσχει περισσότεροι από 1800 άνθρωποι από 45 χώρες, ηλικίας από 5 ως 97 ετών! Εκτός από τα αγωνίσματα δίνονται παραστάσεις θεάτρου, μουσικής και χορού. Στις πλαγιές του σταδίου κάθονται οικογένειες που συμμετέχουν στην εορτή μαζί με τους αθλητές. 

Στους αγώνες δεν καταγράφονται ρεκόρ ούτε απονέμονται μετάλλια. Οι συμμετέχοντες αγωνίζονται ξυπόλυτοι, σε αγώνες δρόμου φορώντας μόνο ένα λευκό χιτώνα στο αρχαίο αποδυτήριο και είναι χωρισμένοι ανά φύλο και ηλικία. Μπαίνουν στο στάδιο από την αρχαία θολωτή είσοδο και εκκινούν από τη λίθινη αφετηρία με τη βοήθεια του αρχαίου μηχανισμού εκκίνησης. 

Όπως στην αρχαιότητα, οι νικητές δένουν μια κορδέλα στο κεφάλι και λαμβάνουν ένα κλαδί φοίνικα. Στο τέλος της ημέρας στεφανώνονται με ένα στεφάνι αγριοσέλινου, σύμβολο του εφήμερου χαρακτήρα της νίκης.

Επίσης, δεν επιτρέπεται η εμπορευματοποίηση των εκδηλώσεων και δεν υπάρχουν χορηγοί.

### 1η Νεμεάδα: 1996
*Ημερομηνία: 1η Ιουνίου 1996.
*Συμμετοχή: περισσότερα από 500 άτομα ηλικίας 12 έως 88 ετών.
*Χώρες: 29. 
*Θεατές: 6.000 από όλο τον κόσμο.
*Εκδηλώσεις: χορός, χορωδιακή και αρχαία μουσική από πολιτιστικούς φορείς και εκπαιδευτήρια.
*Δρώμενα: δείπνο γνωριμίας και φιλίας επισκεπτών, αθλητών και κατοίκων της περιοχής με φαγητά που παρασκεύασαν γυναίκες μέλη του συλλόγου.

### 2η Νεμεάδα: 2000
*Ημερομηνία: 3 και 4 Ιουνίου 2000. 
*Συμμετοχή: περισσότερα από 800 άτομα, όπως επιφανείς προσωπικότητες των γραμμάτων από όλο τον κόσμο και 15 πρεσβευτές χωρών.
*Χώρες: 46 χώρες. 
*Θεατές: 8.000-10.000 
*Εκδηλώσεις: μουσική, χορός, θεατρική  παράσταση με θέμα την μυθική εκδοχή της έναρξης των αγώνων από τους "Επτά επί Θήβαις", συναυλία του Σταύρου Ξαρχάκου και της Κρατικής Ορχήστρας Ελληνικής Μουσικής. 
*Δρώμενα: φιλοξενία με εδέσματα που παρασκεύασαν οι γυναίκες της Αρχαίας Νεμέας και της ευρύτερης περιοχής.

### 3η Νεμεάδα: 2004
*Ημερομηνία: 31 Ιουλίου (αγώνες) και 1η Αυγούστου 2004 (Πολιτισμική Νεμεάδα).
*Συμμετοχή: περισσότερα από 500 άτομα.
*Χώρες: 39.
*Θεατές: 
*Εκδηλώσεις: μουσικές και χορευτικές εκδηλώσεις, θεατρική παράσταση: «Υψιπύλη, η τελευταία Αμαζόνα» σε σενάριο και σκηνοθεσία του Γιώργου Χατζηδάκη με θέμα τη μυθική εκδοχή της έναρξης των Νεμέων Αγώνων.
*Δρώμενα: 

### 4η Νεμεάδα: 2008
*Ημερομηνία: 21 και 22 Ιουνίου 2008.
*Συμμετοχή: 600 άτομα
*Χώρες:
*Θεατές: 5.000
*Εκδηλώσεις: συνεστίαση συμμετεχόντων
*Δρώμενα: δρόμος σταδίου (100 μ.), αναβίωση οπλιτοδρομίας, ανώμαλος δρόμος 7,5 χλμ "Στα βήματα του Ηρακλή" (Κλεωνές - Νεμέα).

### 5η Νεμεάδα: 2012
*Ημερομηνία: 22, 23 και 24 Ιουνίου 2012.
*Συμμετοχή: 1200 άτομα
*Χώρες: 124
*Θεατές: 6.000
*Εκδηλώσεις: συνεστίαση συμμετεχόντων
*Δρώμενα: δρόμος σταδίου (100 μ.), αναβίωση οπλιτοδρομίας, ανώμαλος δρόμος 7,5 χλμ "Στα βήματα του Ηρακλή" (Κλεωνές - Νεμέα), Θεατρικό έργο.

### 6η Νεμεάδα: 2016
*Ημερομηνία: 10, 11 και 12 Ιουνίου 2016.
*Συμμετοχή: 800άτομα
*Χώρες: 80
*Θεατές: 5.000
*Εκδηλώσεις: συνεστίαση συμμετεχόντων
*Δρώμενα: δρόμος σταδίου (100 μ.), αναβίωση οπλιτοδρομίας, ανώμαλος δρόμος 7,5 χλμ "Στα βήματα του Ηρακλή" (Κλεωνές - Νεμέα), θεατρική παράσταση.

### 7η Νεμεάδα: 2022
*Ημερομηνία: 24, 25 και 26 Ιουνίου 2022.
*Συμμετοχή: 850 άτομα
*Χώρες: 45
*Θεατές: 7.000
*Εθελοντές: 450
*Έκτακτη Συμμετοχή: Ο Αρχηγός της Εθνικής Ομάδας Ποδοσφαίρου κ. Τάσος Μπακασέτας
*Έλαβαν μέρος: Λύκειο Ελληνίδων τμήμα Κιάτου, Ελληνική Ομοσπονδία Παγκρατίου Αθλήματος
*Εκδηλώσεις: μουσική από την Ιστορική Ορχήστρα του Δικηγορικού Συλλόγου Αθηνών, Χορωδία Δήμου Νεμέας, Φιλαρμονική Δήμου Νεμέας, Παιδική χορωδία Δήμου Νεμέας
*Δρώμενα: δρόμος σταδίου (100 μ.), αναβίωση οπλιτοδρομίας, ανώμαλος δρόμος 7,5 χλμ "Στα βήματα του Ηρακλή" (Κλεωνές - Νεμέα), Θεατρική παράσταση.

### 8η Νεμεάδα: 2024
*Ημερομηνία: 28, 29 και 30 Ιουνίου 2024.
Οι συμμετοχές για να αγωνιστείτε είναι ακόμη ανοιχτές.

## Εξωτερικοί σύνδεσμοι
* Σύλλογος για την Αναβίωση των Νεμέων Αγώνων
* Nemea Center for Classical Archaeology

Κατηγορία:Αθλητικές διοργανώσεις στην Ελλάδα
Κατηγορία:Αθλητισμός στην Κορινθία
Κατηγορία:Νέμεα